தகவல் மற்றும் ஒலிபரப்பு அமைச்சகம்
மத்திய இணை அமைச்சர் டாக்டர் எல் முருகன் நாகாலாந்தில் வளர்ச்சித் திட்டங்களை பார்வையிட்டு பெக் மாவட்டத்தில் அதிகாரிகளுடன் கலந்துரையாடினார்
மத்திய தகவல் மற்றும் ஒலிபரப்பு, மீன்வளம், கால்நடை பராமரிப்பு மற்றும் பால்வளத்துறை இணை அமைச்சர் டாக்டர் எல் முருகன் 3 நாள் பயணமாக இன்று நாகலாந்து வந்தடைந்தார். அவரை திமாபூர் விமான நிலையத்தில் தகவல் மற்றும் ஒலிபரப்பு அமைச்சகத்தின் வெவ்வேறு பிரிவுகளான பத்திரிகை தகவல் அலுவலகம், சிபிசி, அகில இந்திய வானொலி மற்றும் தூர்தர்ஷன், கோஹிமாவை தளமாகக் கொண்ட மாநில டிஐபிஆர் மற்றும் மீன்வளத் துறை அதிகாரிகள் வரவேற்றனர்.
மத்திய அரசின் முதன்மைத் திட்ட செயல்பாடுகளின் முன்னேற்றத்தைக் காண, மத்திய அமைச்சர், ஹெலிகாப்டர் மூலம் பெக் மாவட்டத்திற்கு சென்றார். பிற்பகல் பெக் மாவட்டத் தலைமையகத்தில் உள்ள மாவட்ட திட்டமிடல் மற்றும் மேம்பாட்டு வாரிய மாநாட்டு அரங்கில் பல்வேறு துறைகள் மற்றும் சிவில் சமூக அமைப்புகளின்  அதிகாரிகளுடன் அவர் கலந்துரையாடினார்.
இந்த சந்திப்பின் போது, நரேந்திர மோடி அரசின் முக்கிய குறிக்கோள் 'வளர்ச்சியே' என்று டாக்டர் முருகன் கூறினார்.
நாகாலாந்தின் திமாபூரில் இருந்து எட்டு உடான் இணைப்பை அரசாங்கம் நிறைவு செய்துள்ளதாகக் கூறிய மத்திய அமைச்சர், "எல்லை கிராமங்கள் கடைசி கிராமம் அல்ல. ஆனால் முதல் கிராமமும் நாட்டின் வளர்ச்சியும் அங்கிருந்து தொடங்க வேண்டும்" என்ற பிரதமர் நரேந்திர மோடியின் வார்த்தைகளை நினைவு கூர்ந்தார்.
மோடி அரசில் ஒருங்கிணைப்பில் கவனம் செலுத்துவதை வலியுறுத்தி, வடகிழக்கில் ஒளிபரப்பு சேவைகளை வலுப்படுத்த பைண்ட் திட்டத்தின் கீழ் அதிக நிதிக்கு தகவல் மற்றும் ஒலிபரப்பு அமைச்சகம் ஒப்புதல் அளித்துள்ளது என்று தெரிவித்த அவர், வடகிழக்கு உள்ளிட்ட தொலைதூர, பழங்குடிப் பகுதிகளில் விநியோகம் செய்வதற்காக 8 லட்சத்துக்கும் அதிகமான டிடிஎச் ரிசீவர் செட்களை மத்திய அரசு கொள்முதல் செய்யத் தொடங்கியுள்ளதாகத் தெரிவித்தார்.
மீன்வளத் துறை நிறைய வாய்ப்புகளைக் கொண்டுள்ளது. ஆனால் தற்போது வெளியில் இருந்து இறக்குமதி செய்வதன் மூலம் மீனின் பெரும் தேவை பூர்த்தி செய்யப்படுகிறது. மக்கள், குறிப்பாக இளம் தொழில் முனைவோர் முன் வந்து, பிரதமரின் மீன்வள மேம்பாட்டுத் திட்டத்தின் நன்மைகளைப் பெற்று, உள்ளூர் மீன் உற்பத்தியை அதிகரிக்கலாம். மோடி அரசின் கீழ், கடந்த ஒன்பது ஆண்டுகளில் மீன்வளத்துறையில் முதலீடு 38,000 கோடி ரூபாயாக அதிகரித்துள்ளது என மத்திய இணையமைச்சர் கூறினார்.
ஆர் ஏஎஸ் மற்றும் பயோ-ஃப்ளோக்ஸ் வளர்ந்து வரும் தொழில்நுட்பங்கள். பெக் மாவட்டம் மீன்வளத்தில் இந்த வளர்ந்து வரும் தொழில்நுட்பங்களின் முழுப் பலனையும் பெற வேண்டும். ஒருங்கிணைக்கப்பட்ட மீன்பிடி மற்றும் பன்றி வளர்ப்பு பெக் மக்களுக்கு மரியாதை அளிக்கக்கூடிய மற்றொரு வாய்ப்பாக இருக்கலாம். 2022-23 ஆம் ஆண்டிற்கு,பிரதமரின் மீன்வள மேம்பாட்டுத் திட்டத்தின்  கீழ் மொத்தம் 40 திட்டங்களுக்கு நிதி ஒதுக்கீட்டில் கணிசமான உயர்வு கிடைத்துள்ளதாக டாக்டர் முருகன் கூறினார்.
தேசிய கால்நடை திட்டம் மூலம் பன்றி வளர்ப்பு, கோழி வளர்ப்புக்கு மானியம் வழங்கப்படுகிறது என்றார் அவர். நாகாலாந்தில் 3 பன்றி வளர்ப்பு திட்டங்களுக்கு நிதி ஒதுக்கீடு செய்யப்பட்டுள்ளதாகவும், மீன்வளம் உள்ளிட்ட துறைகளின் வளர்ச்சிக்கு நிதி ஒரு தடையல்ல என்றும், புதிய திட்டங்களுக்கான முன்மொழிவுகளை முன்வைக்க விவசாயிகள் தயங்க வேண்டாம் என்றும் அவர் கேட்டுக்கொண்டார்.
கால்நடைத் துறையில் மேற்கொள்ளப்பட்டு வரும் முன்முயற்சிகள் குறித்து மத்திய அமைச்சர் கூறுகையில், கால்நடை சேவைகளை விவசாயிகளின் வீட்டு வாசலில் வழங்குவதற்காக நாடு முழுவதும் ரூ.650 கோடி செலவில் 4000க்கும் மேற்பட்ட நடமாடும் கால்நடைப் பிரிவுகள் இயங்குகின்றன. இவற்றில், பெக் மாவட்டத்திற்கு ஒன்று உட்பட நாகாலாந்திற்கு 16 அலகுகள் ஒதுக்கப்பட்டுள்ளதாக தெரிவித்தார்.
முன்னதாக, பெக் மாவட்டத்தைச் சேர்ந்த ஐந்து மீன் விவசாயிகளுக்கு பிரதமரின் மீன்வள மேம்பாட்டுத் திட்டத்தின் கீழ் சிறந்த மீன் விவசாயி விருதை டாக்டர் முருகன் வழங்கினார். திமாபூர், பெரன் மற்றும் கோஹிமாவில் தலா ஒன்று என மாநிலத்தில் மூன்று மீன் திட்டங்களை அவர் தொடங்கி வைத்தார். மாலையில், மத்திய அமைச்சர் பெக் மாவட்டத்தின் சுற்றுப்புறத்தில் அமைந்துள்ள இரண்டு மீன்பிடி அலகுகளுக்குச் சென்று விவசாயிகளுடன் கலந்துரையாடினார்.